《贵阳雅颂二十四首同翠渠作 其六 北泥却金》
明代·祁顺

宣尼重三戒，杨震畏四知。卓哉古贤圣，廉介恒自持。

土酋效诚古，欲以明多仪。宁知君子心，毫发无自欺。

清名天下贵，安用兼金为。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。